Herauskorrixe

Herauskorrixe (Herauscorritse) erromatarren garaian Zuberoan gurtu zuten idolo, jainko edo jainkosa bat dela dirudi, euskarazko, akitanierazko edo aitzineuskarazko forma duen izena argiki. Atharratzeko Arhane mendiko Maidalenaren baselizan aurkitu zen aldare bateko inskripzioagatik ezagutzen dugu.

Izena eta esanahia 

Herauskorrixe delakoaren identitateaz, Atharratzeko idazkun batzuek jainkosa batekin lotu dute bukaerako E hori genero femeninoaren ezaugarri gramatikala izan zitekeelakoan, baina frogatuta dago bukaerako E hori, jainko maskulinoen izenetan ere agertzen dela, adib.: Gordonen/Gourdanen dagoen Nôtre-Dame de Basert kaperan aurkitutako Baeserte deo (CIL85). Aldiz, abere ar batekin lot daiteke, herauts gorri etimologia aski argia baita, eta herauts erreprodukziorako hazten den zerri arra baita.

Akitanierazko beste zenbait izaki jainkotiar bezala, honek ere naturako izaki baten jainkotzearen ohitura jarraitzen du eta ez da aurkitu izaki jainkotiar honen irudirik.

Erreferentziak

Ikus, gainera 
 Herauscorritseren idazkuna

Kanpo estekak 

 Informazio zaharkituta badu ere, informazio baliagarria dauka: Altare-harria. Atharratze Sorholüze udaletxearen web gunea.

Epigrafia
Euskara Antzinaroan
Atharratze-Sorholüzeko kultura
Akitaniera
Erromatartze garaiko epigrafia Euskal Herrian
Antzinako euskal-akitaniarren erlijioa